Sony va avea propriul serviciu de video streaming cu o calitate video superioară.
Sony a anunțat propriul serviciu de video streaming cu o calitate video superioară. Bravia Core va fi disponibil, cel puțin la început, doar pe televizoarele Sony. Platforma va avea la început 300 de titluri produse de Sony Pictures.
Samsung, Sony și LG s-au întrecut în televizoare NextGen la Consumer Electronics Show. Dar japonezii de la Sony au un as în mânecă. Lansează o platformă de video streaming doar pentru cei cu televizoare Bravia XR, noul vârf de gamă al companiei. La început vor fi 300 de titluri disponibile. Însă, altfel încearcă să te convingă. Cu o experiență ca la IMAX.Va fi folosită o compresie fără pierdere a calității, însă e necesară o conexiune bună la net: de 80 megabiți, de 5 ori mai mare decât în cazul Netflix. Platforma va profita la maxim de tehnologiile cu care vin televizoarele."IMAX Enhanced reprezintă un mod pentru noi de a ne folosi tehnologia noastră pentru a reduce zgomotul de imagine și de a mări rezoluția pentru o traducere mai bună. De asemenea, folosim tehnologia DTS audio care poate să reproducă experiența de la cinema în casa ta", a declarat Bruce Markoe, head of post production IMAX.